open-index/open-wikipedia-markdown huggingface dataset:
Catharine Hermine Kølle

**Catharina Hermine Kølle** (født 29. februar 1788 på Snarøya, død 27. august 1859 i Bergen) var en norsk vandrer, reiseskribent og maler, mest kjent for sine beretninger fra mange fotturer i landet og til Europa, såvel som over 250 akvareller som hun malte fra reisene.  Hun flyttet med faren Christian Kølle (lærer, prest og språkforsker, 1736–1814) og familien til Kopervik i 1803 og til Ulvik i 1807. Herfra reiste hun i 1826 til København, med seilskute fra Bergen. Men, mest gikk hun til fots, til Christiania (1854, 1856), Trondheim (1835, 1845 og 1850), Stockholm, Hamburg (1847), via Wien til Venezia (1841, 455 mil). Hennes siste tur gikk til Genova i 1858, året før hun døde av kreft. Hun var allerede syk og brukte tog på deler av turen.

Ved Universitetet i Bergen finnes i dag mange av hennes skrifter og akvareller. Historisk Museum hadde en utstilling i 1988.  Etter at Stenersens forlag i 1991 utga sin noe oppdiktede biografi om Kølle like før Pax forlag utkom med en forsker-basert biografi, ble det krangel mellom forlagene.  Hennes dagbøker fra ferdene ble borte etter en jubileumsutstilling i 1996.

## Referanser


## Litteratur
* 
*
Wu Xinxiong

**Wu Xinxiong** (kinesisk: 吴新雄; pinyin: *Wú Xīnxióng*; født i 1949 i Jiangyin i provinsen Jiangsu i Folkerepublikken Kina) er en kinesisk kommunistisk politiker. I januar 2007 ble han utnevnt til guvernør for provinsen Jiangxi.

## Referanser


## Eksterne lenker
*
Synagogen i Kaifeng

**Synagogen i Kaifeng** er en tidligere synagoge i Kina. Den var bygd i 1163, da Kaifeng var Jin-rikets hovedstad, og ble ødelagt av en flom i 1852. 

Synagogen var omgitt av en studiehall, et rituelt bad, et felleskjøkken, et kosherslakteri og en sukka. Synagogen var møtested for de såkalte kaifengjødene. Den var kjent som ***Renhetens og godhetens tempel***. Synagogen ble i årenes løp gjentatte ganger ødelagt av brann og oversvømmelse, og restaurert flere ganger.

Etter flommen i 1852 ble synagogen på nytt delvis ødelagt, og denne gangen forble den liggende i ruiner. Toraruller og andre hebraiske tekster forsvant, ble kjøpt av biblioteker eller tatt av kristne misjonærer. Mange av synagogens øvrige gjenstander havnet i Kaifengs moské.

På den gamle synagogetomten er det nå (2012) et sykehus.

## Referanser
Jívaro

**Jívaro** (på deres eget språk: *untsuri suara*) er et urfolk som lever i Ecuador og Peru, i regnskogen i Amazonas. Folket omfatter rundt  mennesker, som er oppdelt i stammene shuar (cirka ) og achuar (cirka ), hovedsakelig i Ecuador, samt aguaruna (cirka ) og huambisa (cirka ) i Peru. De praktiserer sjamanisme og er kjent for sin tidligere skikk med å krympe hodene til sine motstandere.

## Eksterne lenker
* Jivaroene og krympede hoder
* Om jivaroene og deres tradisjoner
Nasjonalkoalisjonen av syriske revolusjons- og opposisjonskrefter

**Nasjonalkoalisjonen av syriske revolusjons- og opposisjonskrefter** (arabisk: ), også omtalt som **Syrias nasjonalkoalisjon for opposisjonelle og revolusjonære styrker** og **Syrias nasjonalråd**, er en koalisjon av Det syriske nasjonalrådet og andre opposisjonsgrupper i borgerkrigen i Syria. Koalisjonen ble opprettet på et samlingsmøte for syriske opposisjonsgrupper i Doha i Qatar 11. november 2012, der Mouaz al-Khatib ble valgt til koalisjonens leder. Suheir Atassi og Riad Seif ble valgt til visepresidenter, og Mustafa Sabbagh til generalsekretær.

Fra opprettelsen søkte koalisjonen anerkjennelse som Syrias rettmessige myndighet. 12. november erklærte Den arabiske liga og Golfrådet at de anerkjente koalisjonen som legitime representantar for det syriske folket. Dagen etter anerkjente også Frankrike koalisjonen som den eneste legitime representanten for det syriske folket.

## Referanser

## Eksterne lenker
*
Skålebøl

**Skålebøl** er ei bygd i Øksnes kommune i Nordland. Den ligger på sørsiden av Hamnfjorden på Langøya. 

## Eksterne lenker
* Kuling.net: Skålebøl
UCI WorldTour 2013

**UCI WorldTour 2013** var tredjeutgaven av UCI WorldTour, oppfølgeren til UCI Verdenskalender, og besto av 28 endags- og etapperitt i Europa, Australia, Canada og Kina. Som i 2012 var nye Tour of Hangzhou på det opprinnelige programmet, men ble i februar avlyst for andre gang.

## Ritt

## Lag
### UCI ProTeams
Lagene som er registrert som ProTeams har rett og plikt til å delta i alle WorldTour-ritt. 18 lag fikk tildelt ProTeam-lisens for 2013-sesongen. Alle som hadde ProTeam-lisens i 2012 fikk fornyet lisens, med unntak av Katjusja. Argos-Shimano som var profesjonelt kontinentallag i 2012-sesongen fikk den siste plassen. Katjusja anket saken sin til CAS, og fikk medhold slik at de fikk delta i alle WorldTour-ritt (med unntak av Tour Down Under som allerede var arrangert).

### UCI Profesjonelle kontinentallag
I tillegg til ProTeams kan arrangørene invitere (vanligvis 2-8) profesjonelle kontinentallag. Disse kan ikke tjene poeng på rankingen.

## Ranking

### Poengberegning
Det gis poeng for sammenlagtplassering og plassering på enkeltetapper. Lagene og nasjonene rangeres basert på poengene til deres fem beste ryttere. Kun ryttere på ProTeams kan ta poeng.

### Individuelt

### Lag

### Nasjon

## Referanser


## Eksterne lenker
*
Omagua

**Omagua** (også kalt *umava*, *umana* eller *cambeba*) er, eller snarere var, et urfolk ved elvene Marañón og Amazonas i Peru, og også i det vestligste grenseområdet i Brasil. De snakker *omagua*, en dialekt av et tupiansk språk, som ifølge SIL International i dag kun snakkes av mindre enn 100 mennesker langs Amazonas ved Iquitos i Peru.

Omaguaene var før Columbus en av de største folkegruppene i Amazonasbekkenet, med byer og organisert jordbruk.. Befolkningen ble imidlertid sterkt redusert som følge av epidemiene under den columbianske utveksling, og er i dag langt på vei absorbert i den generelle mestisbefolkningen.

## Referanser
Pseudautomeris

* se systematisk inndeling

***Pseudautomeris*** er en slekt av sommerfugler som hører til familien påfuglspinnere (Saturniidae). 

## Utseende
Middelsstore (vingespenn 60-80 millimeter), brunlige påfuglspinnere med store øyeflekker på bakvingene. Forvingene er litt tilspissede, men ikke sigdformede, oftest med en lengdestripe. Bakvingens grunnfarge er gjerne rødlig, øyeflekken har blåaktig kjerne.

## Levevis
Larvene lever gjerne selskapelig, i alle fall som unge, på ulike busker og trær. Som andre påfuglspinnere har de voksne reduserte mundeler, og de tar ikke næring til seg. Artene flyr om natten, om dagen hviler de mellom visne blader der de er godt kamuflert. Skulle et dyr likevel oppdage sommerfuglen, åpner den forvingene slik at de "stirrende" øyeflekkene kommer til syne - dette er ofte nok til å skremme vekk et lite rovdyr.

## Neslehår
Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.

## Utbredelse
Slekten er utbredt i Mellom- og Sør-Amerika, fra Nicaragua i nord til Argentina i sør.

## Kilder
* Markku Savela's Lepidoptera and some other life forms: Sjekkliste over artene. Hentet 13.11. 2012.
* Cahurel, A. Saturniidae de Guyane française: Hemileucinae https://web.archive.org/web/20081231150614/http://www.cahurel-entomologie.com/hemileucinae.htm
* Bilder av artene
* Moths of the Andes - *Pseudautomeris irene* http://www.learnaboutbutterflies.com/Andes%20-%20Pseudautomeris%20irene.htm

## Eksterne lenker
*
Reinhold Trautmann

**Reinhold Trautmann** (født 16. januar 1883 i Königsberg, død 4. oktober 1951 i Jena) var en tysk baltist og slavist.

Trautmann underviste ved universitetene i Prag (Praha), Königsberg, Leipzig og Jena. Han er kjent for sine arbeider om baltoslavisk filologi og slavisk folkediktning. Fra 1940 og resten av livet var han medlem av det saksiske vitenskapsakademiet i Leipzig.

Han ble medlem av Nationalsozialistischer Lehrerbund i 1934 og i 1937 meldte han seg inn i NSDAP.

## Referanser


## Eksterne lenker
* Professorkatalogen ved Universitetet i Leipzig
Wiktor Porzeziński

**Jan Wiktor Porzeziński** (født 4. august 1870 i Morsjansk i Russland, død 12. mars 1929 i Warszawa) var en polsk språkforsker og baltolog.

Porzeziński studerte ved det historisk-filologiske fakultetet ved universitetet i Moskva og tok doktorgraden med et arbeid om litauisk og latvisk i 1903. Han underviste ved universitetet i Moskva fra 1901 til 1921, og ved universitetene i Lublin og Warszawa fra 1922 til 1929. Blant elevene hans var Nikolaj Trubetskoj og Mikhail Peterson.

Porzeziński var en sterk tilhenger av teorien om en tidligere enhet (baltoslavisk) mellom de baltiske og de slaviske språkene.

## Bibliografi
* *Vozvratnai︠a︡ forma glagolov v litovskom i latyshskom i︠a︡zykakh*, 1904
* *Einleitung in die Sprachwissenschaft*, 1910
* *Kratkoe posobie k lekt︠s︡ii︠a︡m po istoricheskoĭ grammatike russkogo i︠a︡zyka : vvedenie i fonetika*, 1920

## Referanser


## Eksterne lenker
* Biografi i *[[Store sovjetiske encyklopedi]]*
Jan Michał Rozwadowski

**Jan Michał Rozwadowski** (født 7. desember 1867, død 13. mars 1935 i Warszawa) var en polsk språkforsker.

Rozwadowski var fra 1904 professor i sammenlignende språkvitenskap ved Universitetet i Kraków. I 1925 ble han valgt til president for Polska Akademia Umiejętności.

Rozwadowski beskjeftiget seg først og fremst med de slaviske språkene, spesielt polsk. Han skrev også en ordbok over en variant av romani og en bok om ainofolkets språk og folklore (sammen med Bronisław Piłsudski).

## Referanser


## Eksterne lenker
* Biografi i *[[Store sovjetiske encyklopedi]]*
Hispaniodirphia

***Hispaniodirphia*** er en slekt av sommerfugler som hører til familien påfuglspinnere (Saturniidae).

## Utseende
Middelsstore (vingespenn ca. 60 millimeter), litt spinkle, bredvingede påfuglspinnere. Forvingen er ensfarget brun eller med en hvit tegning i midten. Bakvingen er brunlig rosa.

## Levevis
Artene lever i skog.

## Utbredelse
Artene lever på Hispaniola og er de eneste representantene for den artsrike gruppen Hemileucinae i Karibia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Hemileucinae – 25 slekter, Amerika
************** Slekten *Hispaniodirphia* Lemaire, 1999
*************** *[[Hispaniodirphia lemaireiana]]* Rougerie & Herbin, 2006
*************** *[[Hispaniodirphia plana]]* (Walker, 1855)

## Kilder
* Markku Savela's Lepidoptera and some other life forms: Sjekkliste over artene. Hentet 13.11. 2012.
* Bilde av artene

## Eksterne lenker
*
Automerula auletes

***Automerula auletes*** er en sommerfugl som hører til familien påfuglspinnere (Saturniidae).

## Utseende
En middelsstor (vingespenn ca. 60 millimeter), brunlig påfuglspinner. Forvingene er litt sigdformede hos begge kjønn, mest hos hannen. De er lysbrune med en rund, lys flekk i midten (som en blind øyeflekk). Bakvingen har en stor øyeflekk med svart kant, rødt innhold og hvite kjerne. Langs ytterkanten er det er mørkt bånd.

## Levevis
Den lever i skog.

## Utbredelse
Arten er utbredt i det nordlige Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Hemileucinae – 25 slekter, Amerika
************** Slekten *[[Automerula]]* 
*************** *Automerula auletes* (Herrich-Schäffer, 1854)

## Kilder
* Markku Savela's Lepidoptera and some other life forms: Sjekkliste over artene. Hentet 13.11. 2012.
* Bilde av arten

## Eksterne lenker
* 
* Saturniidae Web - *Automerina auletes*. Med bilder av de fleste artene https://web.archive.org/web/20150911212855/http://www.saturniidae-web.de/Automerina%20auletes.htm
Stephen Walt

**Stephen Martin Walt** (født 2. juli 1955 i Los Alamos i New Mexico) er en amerikansk statsviter.

Han tok bachelorgrad med laud i internasjonal politikk ved Stanford University i 1977, mastergrad ved University of California, Berkeley i 1978 og doktorgrad ved samme universitet i 1983. Walt var vitenskapelig assistent ved Harvard University 1981–1984, lektor ved Princeton University 1984–1989, førsteamanuensis ved University of Chicago 1989–1995 og professor samme sted 1995–1999. Fra 1999 er han professor i internasjonal politikk ved Harvard University, og var også dekanus ved fakultetet John F. Kennedy School of Government 2002–2006.

Walt regnes til den nyrealistiske retningen innen internasjonal politisk teori, og knyttes til Kenneth Waltz' defensive realisme. Walt utviklet teorien om trusselbalanse, en teori om maktbalanse tilpasset den nyrealistiske skolen. I 2007 utgav Walt og John Mearsheimer boken *The Israel Lobby and U.S. Foreign Policy*, hvor de diskuterte den makten som den såkalte Israel-lobbyen har til å utforme den amerikanske utenrikspolitikken. Hovedpåstanden er at lobbyens innflytelse har vært overveiende negativ, og at den har skjøvet utenrikspolitikken i retning som er i strid med både amerikanske og israelske interesser. Jonathan Chait i *The New Republic* karakteriserte Walt som en «ultranixonsk realist».

Han ble opptatt som medlem i American Academy of Arts and Sciences i 2005.

## Referanser


## Litteratur
* 
* 
* 
* 

## Eksterne lenker
*
Rikssegl

**Rikssegl** er et segl brukt av et statsoverhode på statens vegne til å bekrefte formelle dokumenter, for eksempel lover, traktater, utnevnelser og sendebrev. I middelalderen spilte rikssegl en langt større politisk rolle og det var mye reell makt forbundet med å ha kontroll over riksseglet. En fyrste hadde normalt også et privatsegl, et sekret, brukt til korrespondanse av mer privat natur. Riksseglet blir også kalt det store seglet, til forskjell fra det lille seglet, sekretet. I forbindelse med seglene utviklet det seg egne embeder som seglbevarer, som gjerne var høye politiske embeder.

## Det norske riksseglet i middelalderen

I Norge var det i middelalderen Norges rikes kansler som var storseglbevarer, det vil si forvaltet riksseglet. Fra 1314 var embedet som fast ordning knyttet til prostestillingen ved det kongelige kapell i Oslo, Mariakirken. En av hirdprestene skulle være visekansler når kansleren ikke var hos kongen. I 1398 ble riksseglet bragt til Danmark, men kansleren i Oslo fortsatte å disponere en eldre versjon av riksseglet som ble brukt til å besegle formelle brev.

## Referanser


## Litteratur
* Hallvard Trætteberg:  «Norges statssymboler inntil 1814», *[[Historisk Tidsskrift]]*, bind 29, hefte 8 og 9, Oslo 1933
Jānis Endzelīns

**Jānis Endzelīns** (født , død 1. juli 1961) var en latvisk språkforsker.

Endzelīns studerte klassisk filologi og baltiske og slaviske språk ved universitetet i Dorpat (Tartu) i dagens Estland. I 1912 tok han doktorgraden ved universitetet i St. Petersburg. Han var professor ved universitetet i Kharkov fra 1909 til 1920 og ved universitetet i Riga fra 1920.

Endzelīns spesialfelt var de baltiske språkene. Han forsøkte å avklare slektskapsforholdet mellom de baltiske språkene og de slaviske språkene på den ene siden og de germanske språkene på den andre. Om sitt eget morsmål, latvisk, skrev han en *Lettische Grammatik* (1922).

## Referanser


## Eksterne lenker
* Janis Endzelins (1873–1961). *The Lithuanian Word*
Ayarzasjøen

**Ayarzasjøen** (spansk: *Laguna de Ayarza*) er en kratersjø i Guatemala. Den befinner seg i byen Casillas i departementet Santa Rosa, i en kaldera som oppsto for rundt 20&nbsp;000 år siden etter et enormt vulkanutbrudd som ødela en tvillingvulkan og dekka hele området med et lag av pimpstein. Sjøen har et areal på 14 km², og er 230 meter dyp på det meste.  Overlata befinner seg 1409 meter over havet.

## Referanser
Singles 1965–1967

***Singles 1965–1967*** er et samlealbum eller samleboks med singler av The Rolling Stones, utgitt i 2004. Innholdet ble opprinnelig gitt ut i perioden 1965 til 1967. Dette er det andre i en serie på tre samlebokser av Stones' singler fra 60-tallet.

I denne perioden på to og et halvt år ble det utgitt 7 britiske og hele 11 amerikanske singler. Ingen av de 7 britiske singlene (A- og B-sider) ble inkludert på britiske studioalbum, men de amerikanske B-sidene «Promo Man» og «I'm Free» ble inkludert på den britiske utgaven av *[[Out of Our Heads]]*. I USA ble alle singlene fra 1965 inkludert på album, også de britiske B-sidene, som ble rariteter i UK og resten av Europa.

Alle singlene finnes også på *[[Singles Collection: The London Years]]* SACD / CD fra 2002.

## Sporliste
Alle sanger er skrevet av Mick Jagger og Keith Richards, med mindre noe annet er oppgitt.

### Disk 1 <small>Singel (20. august 1965)</small>
#«(I Can't Get No) Satisfaction»  – 3:43
#«The Under Assistant West Coast Promotion Man» (Nanker Phelge) – 3:08 (US B-side 6. juni 1965)
#«The Spider and the Fly» – 3:38 (UK B-side)

### Disk 2 <small>Singel (22. oktober 1965)</small>
#«Get Off of My Cloud»  – 2:54
#«I'm Free» – 2:24 (US B-side 25. september 1965)
#«The Singer Not The Song» – 2:22 (UK B-side)

### Disk 3 <small>Singel (USA 18. desember 1965)</small>
#«As Tears Go By»  (Jagger/Richards/Andrew Loog Oldham) – 2:45
#«Gotta Get Away» – 2:07 (US B-side)

### Disk 4 <small>Singel (4. februar 1966) </small>
#«19th Nervous Breakdown»  – 3:57
#«Sad Day» – 3:02 (US B-side 6. februar 1966)
:*... «As Tears Go By» (UK B-side) 

### Disk 5 <small>Singel (13. mai 1966)</small>
#«Paint It, Black» – 3:44
#«Stupid Girl» – 2:55 (US B-side 7. mai 1966)
#«Long, Long While» – 3:01 (UK B-side) 

### Disk 6 <small>Singel (USA 2. juli 1966)</small>
#«Mother's Little Helper» – 2:45
#«Lady Jane» – 3:09

### Disk 7 <small>Singel (23. september 1966)</small>
#«Have You Seen Your Mother, Baby, Standing in the Shadow?»  – 2:34
#«Who's Driving Your Plane?» – 3:14 (US 24. september 1966))

### Disk 8 <small>Singel (13. januar 1967)</small>
#«Let's Spend the Night Together» – 3:26 (UK A-side)
#«Ruby Tuesday» – 3:13  (US A-side 14. januar 1967)

### Disk 9 <small>Singel (18. august 1967)</small>
#«We Love You» – 4:36 (UK A-side)
#«Dandelion» – 3:48 (US A-side 2. september 1967)

### Disk 10 <small>Singel (USA 23. desember 1967)</small>
#«She's a Rainbow» – 4:12
#«2000 Light Years from Home» – 4:44

### Disk 11 <small>Singel (USA 2. desember 1967)</small>
#«In Another Land»  (Bill Wyman) – 2:53 (Bill Wyman solo A-side)
#«The Lantern» – 4:26

## Referanser
Det syriske alfabetet

**Det syriske alfabetet** er et skriftsystem som har blitt brukt til å skrive gammelsyrisk og syrisk siden det første århundret. Bokstavene representerer konsonanter, mens vokalene kan representeres ved diakritiske tegn; alfabetet klassifiseres derfor som en abjad. Det syriske alfabetet utvikla seg fra det arameiske alfabetet. Syrisk skrives fra høyre mot venstre.

Det fins tre varianter av det syriske alfabetet: klassisk (ʾesṭrangēlā), vestlig (serṭā) og østlig (maḏnḥāyā).

## Tegn
### Konsonanter

### Vokaler

## Eksterne lenker
* 
* Det syriske alfabetet hos Omniglot
* Det syriske alfabetet hos Ancient Scripts
* De syriske bokstavene i Unicode
* Unocode-koder for de syriske tegna
Määttä

**Määttä** er etternavnet til blant annet:

* Eilert Määttä (1935&ndash;2011), en svensk ishockeyspiller som deltok i de olympiske vinterleker 1964 i Innsbruck.
* Jarkko Määttä (f. 1994), en finsk skihopper.
* Kaarle «Kalle» Nikolai Määttä (1900&ndash;1985), var et finsk medlem av parlamentet og guvernør i provinsen Oulu.
* Olli Määttä (f. 1994), en finsk profesjonell ishockeyspiller, spiller for Pittsburgh Penguins i National Hockey League (NHL).
* Pirkko Määttä (f. 1959), en finsk tidligere langrennsløper som konkurrerte fra 1982 til 1995, vinner av to olympiske bronsemedaljer på 4 x 5 km stafett (i Sarajevo 1984 og Calgary 1988).
Cerro Ancón

**Cerro Ancón** er en høyde i Panama by. Den strekker seg 199 meter over havet, og har et stort panamansk flagg på toppen. Fra høyden er det god utsikt over byen og Stillehavet.

Høyden var under USAs administrasjon, som en del av Panamakanalsonen, i store deler av 1900-tallet. Residensen til Panamakanalsonens guvernør befant seg et stykke opp i bakken. Cerro Ancón ble tilbakeført til Panama i 1977. Til tross for sin sentrale beliggenhet er høyden nesten ubebygd, og har et variert dyre- og planteliv.

## Eksterne lenker
* Cerro Ancón  – nettsted for bevaring av naturen på Cerro Ancón
Martin Heinrich

**Martin Trevor Heinrich** (født 17. oktober 1971 i Fallon, Nevada) er en demokratisk politiker som representerer New Mexico i USAs senat. Han tok over setet til Jeff Bingaman 3. januar 2013.

Har også representert New Mexicos 1. distrikt i Representantenes hus.

## Referanser

## Eksterne lenker
*
Repertoar

**Repertoar** (fra fransk *répertoire*) betegner en liste over verker i musikk eller teater som har vært framført eller er klar til å bli framført av et ensemble, en enkelt artist, eller en institusjon.

I videre betydning blir begrepet benyttet om en kategori av kunstneriske uttrykk med visse fellestrekk: fra samme tidssepoke, samme kunstneriske stil, samme forfatter eller komponist, samme instrument, eller samme krav til teknikk og utførelse.

På fransk er første kjente bruk av begrepet fra 1847 , med opprinnelse i latinske *repertorium*, et sted noe er hentet fra. Begrepet blir ofte skrevet feil som **reportoar**.

## Referanser
Verdenscupen i hurtigløp på skøyter 2012/13

**Verdenscupen i hurtigløp på skøyter 2012/13** (offisielt: *Essent ISU World Cup Speed Skating 2012-2013*) er en internasjonal skøyteserie som vil bli avholdt gjennom hele sesongen for ISU sine medlemsforbund. Verdenscupsesongen starter helgen 16. – 18. november 2012 i Heerenveen, Nederland, og blir avsluttet helgen 8. – 10. mars 2013 samme sted. Verdenscupen er organisert av Det internasjonale skøyteforbundet (ISU). 

## Terminliste 2012/13
Oversikt over verdenscupstevner for sesongen.

* = En demonstrasjons-øvelse (lagsprint) vil bli utprøvet under disse 3 stevnene, som et tillegg til de andre øvelsene.
* A = Gruppe A
* B = Gruppe B
* F = Fellesstart.
* L = Lagtempo-lag, bestående av 3 løpere.

## Sammenlagt Grand verdenscup

## Menn – distanser

## Kvinner – distanser

## Kvalifiseringstider
For å kunne delta eller være reserve i verdenscupen i hurtigløp på skøyter 2012/13 må en ha klart tider bedre enn følgende for de respektive distanser.

Det er denne sesongen laget kvalifiseringstider som kan være gjort på en annen bane enn Utah Olympic Oval og Olympic Oval, siden disse er de raskeste banene i verden. Dette fordi at nye løpere skal kunne kvalifisere seg uten å måtte reise til disse banene da det kan være en forholdsmessig stor belastning å reise dit for å oppnå disse kvalifiseringstidene.

For at en kvalifiseringstid skal være gyldig må tiden være oppnådd i offisielle ISU-løp, internasjonale konkurranser eller nasjonale mesterskap i perioden 1. juli 2011 og verdenscupløpets påmeldingsfrist.

Nasjonale skøyteforbund som er medlem av ISU, og har skøyteløpere som *ikke* har klart disse kvalifiseringstidene kan likevel søke om å få delta med en løper på en distanse. En slik forspørsel må være i hende ISU Sekretæriat tre dager før konkurransens påmeldingsfrist. En slik forespørsel om deltagelse vil bli avgjort i ISUs tekniske komité for hurtigløp.

## Verdenscup deltager kvoter 2012/13
Kvotene er laget på grunnlag av sist sesongs verdenscup sluttstilling samt resultater fra Enkeltdistanse-VM 2012. Maks kvote per medlemsforbund, per kjønn og per distanse er 5. Vertskap for et verdenscup arrangement får full kvote (verdenscupfinalen unntatt), men kan bare stille med så mange løpere som samtidig har klart gjeldende kvalifiseringstider.

Andre ISU-medlemsforbund kan stille med 1 løper per distanse.
* I lagtempo stiller maks 1 lag per kjønn, per medlemsforbund i ISU. Laget består av 3 løpere.
* I fellesstart stiller maks 3 løpere per kjønn, per medlemsforbund i ISU, per stevne.

## Poengberegning
**Distanser – World Cup (verdenscup)**


**Sammenlagt – Grand World Cup**

* Poeng i parentes er for når samme distanse gås 2 ganger i samme stevne.
* I verdenscupen teller alle utøvernes/lagets resultater i hver sin øvelse. Ingen poeng strykes.

## Referanser




## Eksterne lenker
*  ISU Communication 1752 – World Cup Speed Skating 2012/13 Regler for World Cup sesongen 2012/13 fra ISU. 
*  Resultatmeny verdenscup og internasjonale mesterskap på ISU sine sider.
Christie’s International real estate

**Christie's International real estate** er et eiendomsmeglerfirma som ble opprettet i 1987 og kjøpt av Christie-konsernet i 1995. Auksjonshuset Christie's tilhører samme konsern.  

Pr 2012 har de etablert seg i over 40 land. Fra november 2012 er Regent Eiendomsmegling norsk deltager i nettverket Christie`s International Real Estate. 

## Eksterne lenker
* christiesrealestate.com 
* regenteiendom.no
Gaubekveita

**Gaubekveita** er en liten todelt veit i Midtbyen i Trondheim som strekker seg 58 meter mellom Carl Johans gate til Fjordgata og 54 meter fra Nordre gate frem til den krysser sin navnebror. Den har en variert historikk og navnet stammer fra en bekk som tidligere rant i området.

## Historie
I likhet med de nærliggende Credoveita og Gjelvangveita var Gaubekveita regnet for å være et av de gamle gateløpene fra Nedre allmenning og ned mot fjorden. Den øst-vestlige delen av veita i retning mot Nordre gate kan sees i sammenheng mot det gamle gateløpet Nedre Geilan, som gikk i samme retning i den nedre del av byen. Veita har hatt mange formål gjennom historien. 

Fra start av var det mange beboere som drev hospits her for arbeidere. Av disse har en personer som Hanna Kvåle og Anna Sand. Av den grunn at området Nerbyn ble brukt som overnattingsted for tilreisende arbeidere fikk området rykte på seg for å være preget av prostitusjon. Og under andre verdenskrig ble bygningene brukt av NS. Og her ble det drept en motstandsmann, et av de få drapene som fikk rettslig behandling i saken mot Henry Rinnan.

## Navn
Selve navnet Gaubek stammer fra bekkefaret *Gautebekk* som rant fra det myrlendte området Vaterland bak Stiftsgården (Stiftsgårdsparken) og nordover til Trondheimsfjorden. Bekkefaret var mye plaget av oversvømmelser, og fikk derav navnet *Gaut* som betyr flom/oversvømmelse. Navnet er nevnt første gang i Adresseavisen i 1768, men flere varianter av navnet har blitt brukt tidlig på 1700-tallet.

## Bygninger og annet langs Gaubekkveita
***1**: Tidligere Hanna Kvlåes Hospits.
***3**: Tidligere Julie Eldens Privathotell.

## Bildegalleri

Carl Johans gate (4321131205).jpg|Carl Johans gate med Gaubekkveita (ukjent årstall)
Gaubekveita, Trondheim (2).jpg|Gaubekveita sett nordover mot Fjordgata (2020)
Gaubekveita, Trondheim.jpg|Gaubekveita sett vestover mot Nordre gate (2020)


## Litteratur
*
*
* Historisk litteratur om Trondheim: Trondheim i 1000 år: Erling Paasche: *Historisk Guide, Veitene - Middelalderens gatenett i Trondheim* 1983, Trondheim kommune.
Kari Husøy

**Kari Husøy** (født 10. juli 1952 i Bergen, oppvokst i Arendal) er en norsk politiker som representerer KrF. Hun var statssekretær ved Statsministerens kontor i begge regjeringene til Kjell Magne Bondevik, i periodene oktober 1997 til mars 2000, og fra oktober 2001 til etter stortingsvalget i 2005. Husøy har også representert sitt parti i Bærums kommunestyre i årene 1983-1991.

## Referanser


## Eksterne lenker
*
1. divisjon håndball for menn

**1. divisjon i håndball for menn** er det nest øverste nivået for herrehåndball i Norge.

Divisjonen består av 14 lag som spiller dobbel serie hjemme/borte. Etter endt serie rykker det beste laget opp til Eliteserien. Etter sesongslutt spiller laget som ender på andreplass kvalifisering mot laget som ble nummer 13 i Eliteserien, og laget som ender på tredjeplass spiller kvalifisering mot laget som endte på 12.-plass i Eliteserien. De to dårligste lagene rykker ned til 2. divisjon.

## Historie

## Se også
* Norske idrettslag sortert etter gjennomsnittlige tilskuertall

## Eksterne lenker
*
Raúl Sendic

**Raúl Sendic Antonaccio** (født 16. mars 1926 i Chamangá i departementet Flores i Uruguay, død 28. april 1989 i Paris) var en fremtredende uruguayansk marxist, politiker og grunnlegger av geriljabevegelsen Tupamaros.

## Liv og virke
### Bakgrunn
Raúl Sendic Antonaccio, kjent som «el Bebe», kom fra det landsens Chamangá sørøst i departementet Flores, og vat femte barn av Victoriano Sendic og Amalia Antonaccio. Han begynte sin skolegang på hjemstedet, tok middelskole i byen Trinidad, og dro deretter, i 1943 til hovedstaden Montevideo for å studere jus. 

Sendic tok juridisk embetseksamen i Montevideo og fikk løyve som advokat i 1952. 

Han sluttet seg til en sosialistisk ungdomsbevegelse, der han etterhvert ble et fremtredende medlem. Hans politiske aktiviteter ble intensivert i løpet av 1950-tallet, da han begynte som advokat for bønder og lavtlønnende arbeidere på den uruguayanske landsbygda.

### Tupamaros, fanget, fengslet
Sendic både så og opplevde misbruk av arbeidsgivere i områder hvor det syntes å være lite bevissthet rundt demokrati og rettigheter. Etterhvert begynte Sendic å tro at det eneste alternativet for Uruguay var en væpnet kamp for å sikre arbeidernes rettigheter.

Geriljagruppen Tupamaros, som Sendic var med på å grunnlegge, begynte med å rane banker og butikker på begynnelsen av 1960-årene, for så å dele ut mat og penger som de hadde stjålet til de fattige i Montevideo. På slutten av 1960-årene ble de engasjert i politiske bortføringer og attentater. Mest kjent av de kidnappede var banksjefen Pereyra Rebervel og Storbritannias ambassadør i Uruguay, Geoffrey Jackson, samt drapet på den amerikanske agenten Dan Mitrione, som påstås å ha lært teknikker for tortur til politistyrker i forskjellige latinamerikanske land.

Sendic ble arrestert i Uruguay den 7. august 1970, og satt i fengsel til han flyktet den 6. september 1971. Sendic forble i Uruguay som en rømling frem til han ble tatt til fange ett års tid senere. Det uruguayanske militæret satte i gang en blodig kampanje av massearrestasjoner og forsvinninger blant geriljamedlemmene i Tupamaros. Mange geriljamedlemmer som ikke ble drept eller arrestert måtte rømme for å berge livet. Tortur var utbredt, og på begynnelsen av 1970-tallet var geriljagruppen kraftig svekket.

I 1981 fant FNs menneskerettskomité at myndighetene i Uruguay hadde krenket FNs konvensjon om sivile og politiske rettigheter under rettssaken og den og påfølgende fengsling av Sendic. 

### Etter løslatelsen
Etter militærdiktaturet ble oppløst og demokratiet kom på plass i 1985, ble Sendic løslatt fra fangenskap og Tupamaros kom tilbake til det offentlige liv som en del av et politisk parti.

Sendic døde i Paris i Frankrike i april 1989 av ALS. Han ble 63 år gammel. Hans sønn, Raúl Fernando Sendic Rodríguez, var tidligere næringsminister i Uruguay.

## Referanser


## Litteratur

* Langguth, A. J. (1978) *Hidden terrors*, New York: Pantheon Books. ISBN 0-394-73802-0

## Eksterne lenker
* El Ortiba – Raúl Sendic – Samling av tekster om Raúl Sendic
* «Raul Sendic, 64, Founder of Uruguay Rebel Group», nekrolog i *[[The New York Times]]*, 29. april 1989
Engøysundet

**Engøysundet** er et sund som skiller øyene Sølyst og Engøy i bydelen Hundvåg i Stavanger kommune i Rogaland. Engøybrua krysser sundet. Sundet er dypt nok og seilingshøyden under brua er høy nok til at større båter kan seile gjennom sundet. På nordsiden av sundet, i Sørvågen på Engøy, ligger Engøyholmen.

## Referanser




## Litteratur
*Stavanger Byleksikon. Wigestrand Forlag. ISBN 9788281400177
Norgesmesterskapet i håndball for menn

**Norgesmesterskapet i håndball for menn** er en årlig håndballturnering for menn som spilles etter cupsystemet hvor vinneren kåres til norgesmester i håndball. Fra 1991 til 2019 ble finalen avholdt i Oslo Spektrum i slutten av desember, med unntak av 2015-finalen som ble spilt i Nadderud Arena. Fra sesongen 2022/23 har semifinalene og finalen blitt spilt i en Final 8-format der fire herrelag spiller sine kamper i samme helg på samme arena.

## Utendørs
Fra 1939 til 1974, unntatt krigsårene 1941–1945, ble det arrangert norgesmesterskap utendørs.

## Innendørs

Fra 1967 til 1975 ble det kun arrangert utendørs norgesmesterskap.

## Antall Norgesmesterskap
*Mesterskapstitler i utendørs-NM er skrevet i kursiv.*

## Kilder
* Tom A. Schanke (2007): *Norsk Idrettsleksikon*, Aller Forlag. ISBN 978-82-8156-0444.
* NM-finalene
* NM-finaler menn (innendørs)
* NM-finaler menn (utendørs)
Norges fjordhestlag

**Norges Fjordhestlag** ble grunnlagt i 1949 og arbeider for avl og bruk av fjording. Laget holder til på Nordfjordeid i Sogn og Fjordane og gir ut bladet Fjordhesten fire gonger i året. I dag har laget rundt 1300 medlemmer. Norges Fjordhestlag er demokratisk organisert, og laget har over femti lokallag som er fordelt utover store deler av landet. Noen av de lokale fjordhestlagene fantes før Norges Fjordhestlag ble grunnlagt. Det første fjordhestlaget ble startet opp allerede i 1899.
Leder for Norges Fjordhestlag er Janne Seilen (2012).

## Eksterne lenker
* 
*
Norske Kunstforeningers debutantpris

**Norske Kunstforeningers debutantpris** på 50 000 kroner deles årlig ut til en debutant på Statens Kunstutstilling, Høstutstillingen. Formålet med prisen er å løfte fram og synliggjøre yngre, uetablerte samtidskunstnere i Norge. Prisen setter også søkelys på det viktige samspillet mellom samtidskunstnere og kunstforeninger. Ofte fungerer nettopp kunstforeningene som et springbrett for unge kunstnere og sammen gjør de ny kunst tilgjengelig for publikum over hele Norge. 

Prisen ble for første gang delt ut i 2010 og ble i perioden 2011–2014 delt ut i samarbeid med NorgesGruppen.

## Prisvinnere
* 2010: Gunvor Nervold Antonsen, *Barovessjan*
* 2011: Serhed Waledkhani, *Flukt*
* 2012: Marthe Elise Stramrud, *Livingroom Poetics*
* 2013: Susanne Kathlen Mader, *Hendelser i stor høyde*
* 2014: Heidi Kennedy Skjerve, *Plan*
* 2015: Sebastian Makonnen Kjølaas, *I’m So Oily / A Puzzle Building Muscle*, *Cyber-fun in the Algorithm Gravy / Powerhouse on the Rooftop* og *It’s Mega-personal / Training to Become a Train*
* 2016: Karin Blomgren, *Gjennomgang*
* 2017: Anna Christina Lorenzen, *An Uncut Line (Eques)*
*2018: Arild Våge Berge, *The Gravity of a Lake Focused Into One Point (2)* og *Unstable Monuments 1*
*2019: Tiago Bom, *República*
*2020: Admir Batlak, *A New Tomorrow 2, 3 & 5*
*2021: Noëlle de Raadt, *Soundscape nr. 3*
*2022: Finn Adrian Jorkjen, *Hvordan det går*
*2023: Damien Ajavon, *PROTECTION OF RELICS (Black Craft Matter)* (2023)
*2024: Israa Mahameed, A Random 13 minutes (2023)

## Referanser


## Eksterne lenker
* www.kunstforeninger.no
Ma Biao

**Ma Biao** (kinesisk: 马飚, zhuang: *Maj Byauh*, født i august 1954 i Tianyang i den autonome region Guangxi i Folkerepublikken Kina) er en kinesisk kommunistisk politiker av zhuang-etnisitet. 

Han ble i 2008 valgt til formann (guvernør) for den autonome region Guangxi, et verv han innehadde til til mars 2013. Han ble i november 2012 medlem av Kinas kommunistpartis 18. sentralkomité (2012-2017].

## Referanser


## Eksterne lenker
* 
*
Det moderne øye

**Det moderne øye** var en utstilling om Edvard Munch som moderne kunstner, kuratert og organisert av Centre Pompidou i samarbeid med Munchmuseet. Utstillingen ble først vist i Centre Pompidou i Paris høsten 2011. Siden ble den vist i henholdsvis Schirn Kunsthalle i Frankfurt og Tate Modern i London. Fra 31. oktober 2012 til 17. februar 2013 ble utstillingen vist i Munchmuseet i Oslo.

Utstillingen viste blant annet hvordan Munch eksperimenterte med fotografi, film og teater. I Oslo ble utstillingen organisert rundt ni ulike tema:
* *Et nytt medium: Amatørfilmskaper*
* *Repetisjon og reproduksjon*
* *Fotografi og selvbiografi* 
* *Det introverte blikket*
* *Dematerialisering*
* *Det optisk rom*
* *Besettelse*
* *Iscenesettelse av teateret*
* *Den ytre verden*.

Inntil oktober 2012 var utstillingen blitt besøkt av mer enn en million mennesker.

## Referanser


## Eksterne lenker
* Munch-museet
Fylkeshuset i Tromsø

**Fylkeshuset i Tromsø** er Troms fylkes administrasjonssenter med kontorer for Troms fylkeskommune, Fylkesmannen i Troms og Statens vegvesen. 

Fylkeshuset ligger på Strandveien i Tromsø sentrum. Hovedbygget ble tegnet av arkitekt Lars Solberg og oppført i 1922 som Troms og Tromsø sykehus. Høyblokka er et tilbygg som ble tegnet av arkitekt Carl Thune-Larsen og oppført i 1964. Frem til 1991 brukte Regionsykehuset i Tromsø (nå Universitetssykehuset Nord-Norge) lokalene. Etter at sykehuset flyttet til nye lokaler på universitetstomten i Tromsø i 1991, ble bygningene pusset opp og i 1994 tatt i bruk av Troms fylkeskommune og Fylkesmannen i Troms.

## Eksterne lenker
* Lyser opp fylkeshuset, avisa Tromsø
* Troms fylkeskommune 
* Fylkesmannen i Troms
Bø Museum (Bø i Telemark)

**Bø Museum** ligger på Oterholt i Bø i Telemark. Det består av landhandelen Aaheim med pakkhus, det gamle forsamlingshuset Polen, Åsestugo og et utstillingslokale som viser fele- og folkedrakthistorie. Oterholt var det første handelsstedet og bygdesenteret i Bø, og ligger på veien til Liheia, akkurat der brua krysser Bøelva. 

Aaheim ble bygd av handelskarene Halvor G. Sisjord (1865–1961) og Halvor H. Sønstebø. De kjøpte eiendommen Furuheim på Oterholt i 1896 og bygde straks forretningsgården Aaheim der den gamle garverivirksomheten Brua hadde ligget.

Kvennøya, en gammel mølleplass som ligger et steinkast fra det tidligere handelsstedet, hører også til Bø Museum og Telemark Museum. 

## Referanser


## Eksterne lenker
* Telemark Museum
Norgesmesterskapet i håndball for menn 2012

**[[Norgesmesterskapet i håndball for menn]] 2012** var en norsk håndballturnering som kåret norgesmesteren i håndball for menn 2012.

## 1. runde

## 2. runde

## 3. runde

## 4. runde

## Kvartfinale

## Semifinale

## Finale

## Eksterne lenker
* http://idrett.speaker.no/ - alle resultater
Norske Kunstforeninger

**Norske Kunstforeninger** er en paraplyorganisasjon for de allmenne kunstforeningene og kunstlagene i Norge. 170 kunstforeninger og kunstlag er medlemmer i organisasjonen (2014).

## Historikk
Organisasjonen ble for første gang stiftet som Norske Kunstforeningers Landsforbund i 1934. 16 kunstforeninger var medlemmer fra starten av, og landsforbundets hovedmål var å sende utstillinger ut på vandring. Forbundet sendte blant annet en utstilling med Munchs grafikk på turné. På grunn av dårlig økonomi opphørte landsforbundet å eksistere i 1949.

Etter flere initiativ utover 1970-årene for å få etablert et landsomfattende samarbeidsorgan, ble Norske Kunstforeningers Landsforbund opprettet i 1978.

I årene siden 1978 har Norske Kunstforeninger nær doblet sitt medlemstall, til 176 i 2012. Fra å ha startet med frivillig innsats de første årene, har Norske Kunstforeninger i dag en ansatt administrasjon.

## Oppgaver og administrasjon
Norske Kunstforeningers formål er å arbeide for at flest mulig får tilgang til profesjonell kunst. Norske Kunstforeninger skal ivareta medlemmenes interesser gjennom tilrettelegging for kunstformidling, og arbeide for best mulig rammebetingelser for kunstforeningene.

Medlemsforeningene kan søke Norske Kunstforeninger om økonomisk støtte til transport av kunst, prosjekter og utstyr til utstillingslokalene. Norske Kunstforeninger arrangerer kurs og seminarer, og tilbyr vandreutstillinger. Organisasjonen utgir medlemsbladet KUNST PLUSS tre ganger i året. Norske Kunstforeninger deler årlig ut Norske Kunstforeningers debutantpris i forbindelse med Høstutstillingen, og deler ut sin gjeveste pris, Årets kunstforening, på sitt årsmøte.

Administrasjonen holder til i Oslo, og har fem ansatte. Organisasjonen mottar statlig driftsstøtte gjennom Norsk kulturråd.

## Medlemsblad
*KUNST PLUSS* er medlemsbladet som blir utgitt av Norske Kunstforeninger. Kunsttidsskriftet kommer ut tre ganger per år, i et opplag på .

## Medlemsforeninger
De første kunstforeningene i Norge ble stiftet i 1830-årene, etter inspirasjon fra de tyske kunstforeningene. Christiania Kunstforening ble stiftet i 1836 og Bergens Kunstforening i 1838. I vedtektene for de første norske kunstforeningene het det at de hadde som formål å vekke kjærlighet for billedkunst, og arbeide for å fremme norsk kunst. Medlemmene betalte kontingent, avholdt utstillinger og medlemslotteri. Kunstforeningene var åpne for alle som ønsket medlemskap.

Kunstforeningene er fremdeles medlemsorganisasjoner, og de fleste er basert på frivillig drift. Et tyvetalls kunstforeninger har ansatt personale, og driver som profesjonelle visningsarenaer.

Norske Kunstforeningers medlemsforeninger har samlet ca  medlemmer. Rundt  publikummere besøker de vel  utstillingene årlig, og det omsettes kunst for om lag 44 millioner kroner.

## Referanser


## Eksterne lenker
* 
* *[https://web.archive.org/web/20130217005640/http://www.norskekunstforeninger.no/arkivkunstpluss.cfm KUNST PLUSS]*
Néa Ionía

**Néa Ionía** (gresk: Νέα Ιωνία, «Nye Jonia») er en kommune i de nordlige forstedene til Athen i Hellas. Kommunen inngår i&nbsp;periferien&nbsp;Nord-Athen i periferien Attikí.

Néa Ionía ligger nordøst for Patísia og er oppkalt etter Jonia, et gresk område i på vestkysten av Anatolia siden antikken, og som mange grekere måtte emigrerte fra på 1920-tallet etter den gresk-tyrkiske krigen 1919-1922.  

Området bestod tidligere av jordbruksområde og skog, og man finner noe av skogene igjen i enkelte allmenninger i dag. Mye av kommunen er i dag urbanisert. Néa Ionía har skoler, bank, postkontor og offentlige plasser (*plateies*).

## Eksterne lenker
*
Costa de la Luz

**Costa de la Luz** («Lyskysten») er Spanias andalusiske kyststripe som vender mot Atlanterhavet. Den strekker seg fra Tarifa til munningen av Guadiana-elven.

Navnet brukes hovedsakelig i markedsføringen av turisme.

## Referanser


## Eksterne lenker
*
Liu Qibao

**Liu Qibao** (; født 1953 i Anqing i provinsen Anhui i Folkerepublikken Kina) er en kinesisk kommunistisk politiker.

Han ble i november 2012 valgt til medlem av det kinesiske kommunistiske partis politbyrå.

I 2008 ble han formann av Sichuans folkekongress' stående komite. Han er også sekretær (leder) for provinsens kommunistparti.

## Referanser


## Eksterne lenker
*
Li Jianguo

**Li Jianguo** (kinesisk: 李建国; født i april 1946 i fylket Juancheng i provinsen Shandong i Kina) er en kinesisk kommunistisk politiker, som i november 2012 ble valgt til medlem av det kinesiske kommunistiske partis politbyrå.

Han er tidligere partisjef for provinsene Shaanxi og Shandong, og ble deretter viseformann og generalsekretær for Den nasjonale folkekongress.

## Referanser


## Eksterne lenker
*
Moaz al-Khatib

**Moaz al-Khatib** (født 1960) er en syrisk politiker. Han er president for en koalisjon av opprørsgrupper, Nasjonalkoalisjonen av syriske revolusjons- og opposisjonskrefter, som er en part i borgerkrigen i Syria.

## Referanser
Snabba Cash

***Snabba Cash*** er en svensk action-thriller fra 2010 regissert av Daniel Espinosa. Filmen handler om Johan «JW» Westlund, en fattig student som lever et dobbeltliv som playboy på de heteste utestedene på Stureplan. Når han forelsker seg i overklassejenta Sophie, lokkes han inn i en verden av organisert kriminalitet. Filmen bygger på Jens Lapidus roman *Cash* fra 2006. Hovedrollen spilles av Joel Kinnaman.

*Snabba Cash* ble godt mottatt av anmelderne. Den ble tildelt tre Guldbagger (i kategoriene «beste foto» (tildelt Aril Wretblad), «beste mannlige hovedrolle» (tildelt Joel Kinnaman) og «särskilda insatser» (tildelt Jeanette Klintberg, som var ansvarlig for rollebesetningen)).

Den har fått to oppfølgere: ''Snabba Cash 2'' (2012) og ''Snabba Cash 3'' (2013).

## Handling
Økonomistudenten Johan J. W. Westlund – JW – bor i Stockholm, der han går på Handelshögskolan. Han er har arbeiderklassebakgrunn fra Norrland, hvor faren er sagbruksarbeider og moren jobber på et arbeidsformidlingskontor. Søsteren hans, Camilla, forsvant for fire år siden, og dette gikk sterkt inn på ham. I Stockholm har JW gått inn for å fremstå som en rikmannsgutt som fester hardt i utelivsmiljøet på Stureplan, og han kjører pirattaxi for å finansiere denne livsstilen. Han forelsker seg i overklassejenta Sophie, og dette fører til at han roter seg bort i et miljø som driver med organisert kriminalitet.

Abdulkarim, som driver pirattaxivirksomheten, tilbyr JW en ny jobb: han skal hjelpe Abdulkarim med å etablere en kokain-kjede. 

Parallelt har chileneren Jorge Salinas Barrio havnet i fengsel for narkotikalovbrudd, men han har klart å rømme fra fengselet. Jorge vet alt om kokain, og han har en plan: å hevne seg på dem som han mener har gjort ham urett, blant disse var den serbiske mafiasjefen Radovan Kranjic. Radovan gir leiemorderen Mrado Slovovic i oppdrag å «ta seg av» Jorge.

## Rolleliste
* Joel Kinnaman – Johan «JW» Westlund
* Matias Varela – Jorge Salinas Barrio
* Dragomir Mrsic – Mrado Slovovic
* Lisa Henni – Sophie
* Mahmut Suvakci – Abdulkarim
* Jones Danko – Fahdi
* Lea Stojanov – Lovisa
* Dejan Cukic – Radovan Kranjic
* Miodrag Stojanovic – Nenad
* Joel Spira – Nippe
* Christian Hillborg – Jetset-Carl
* Jan Waldekranz – Carls far
* Annika Ryberg Whittembury – Paola Salinas Barrio
* Fares Fares – Mahmoud
* Christopher Wagelin – Andreas

## Referanser


## Eksterne lenker
*
Stortinget i 1815

**Det første ordentlige Storting** trådte sammen 1. juli 1815 og ble åpnet av stattholder Hans Henric von Essen 5. juli. Det ble oppløst av kronprins Karl Johan 6. juli 1816.

Det overordentlige Storting høsten 1814 hadde besluttet at det første ordentlige Storting skulle tre sammen første hverdag i juli påfølgende år. Regjeringen hadde deretter sendt ut en kunngjøring i kong Karl IIs navn 30. november med påbud om å avholde nye valg i henhold til grunnloven.

Valgene ble avholdt på forskjellig tidspunkt i de enkelte valgkretsene, Akershus amt avholdt for eksempel valg 29. desember 1814 og bykretsen Fredrikshald og Fredrikstad 15. juni. Fullmakten til utsendingen fra Kongsberg by var undertegnet 26. juni.

Stortingspresident ble valgt hver uke, og Wilhelm Frimann Koren Christie ble gjenvalgt kontinuerlig gjennom hele sesjonen. Visepresidenter var i rekkefølge Niels Aall, Lauritz Weidemann, Peder Olivarius Bugge, Lorents Lange, og fra 5. desember Johan Andreas Budtz. Andre sentrale representanter var Jacob Aall, Hans Leierdahl Nansen, Christian Magnus Falsen og Ole Bjørnsen.

I henhold til grunnloven skulle Stortinget sitte samlet i inntil tre måneder. Trengte man mer tid, måtte man søke Kongen om forlengelse. Dette skjedde flere ganger, og denne stortingssesjonen ble senere derfor kalt «det lange stortinget».

Norges Bank ble vedtatt opprettet. Loven om Norges Bank og pengevesen skilte mellom tre ekstraordinære skatter:
1) en alminnelig skatt på formue og næring (inntekt) på 2 mill. riksbankdaler N.V. (navneverdi) å betale i skatteåret juli 1816 - juni 1817; det var rett og slett en inndraging (konfiskasjon) gjennom beskatning av en del av de sirkulerende papirpenger.
2) i ti år fra juli 1817 skulle det betales 230 000 speciedaler årlig til innløsning av de øvrige riksbanksedler.
3) innen august 1817 skulle det betales i rede sølv 2 mill. speciedaler til et grunnfond for Norges Bank. I tillegg kom den alminnelige land- og kjøpstedskatt (statskatten), som avløste en del gamle skatter, og skulle betales med 600 000 spd. årlig i årene fremover.

Da Stortinget i 1816 drøftet fordelingen av land- og kjøpstadskatten og kom til at byene skulle ilignes 1/5 og landdistriktene 4/5, nedla 13 representanter en skriftlig protest om at fordelingen «utilbørlig begunstiget Byerne». Tolv av de protesterende var bønder, blant dem Hans Barlien, den mest frittalende kritikeren av embetsmennene. Barlien mente således at byene burde bære halvparten av den direkte skatt. Han begrunnet standpunktet med at stemmeretten var basert på «reel Formue».

## Noter



## Referanser


## Litteratur
* Bolstad, Gunnar: Det første stortinget 1815–1816. Akademika forlag, 2014.